Diari Oficial de la Generalitat Valenciana


Sumari del DOGV 9548, del 07-03-2023 (2023/2358)

DECRET 19/2023, de 3 de març, del Consell, pel qual s'aprova el Reglament d'organització i funcionament de l'Escola Valenciana d'Administració Pública.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/03/03/19**

### Versions

 11/07/2024 - Actualitat  Text inicial: 08/03/2023 - 10/07/2024 

### Dades del document

Número de DOGV
:   9548

Data del DOGV
:   07-03-2023

Secció del DOGV
:   I. DISPOSICIONS GENERALS

Número del document
:   2023/2358


Data del document
:   03-03-2023

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * organització administrativa
    * administració regional
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

*Versió vigent: 11.07.2024*

*Decret 19/2023, de 3 de març, del Consell, pel qual s'aprova el Reglament d'organització i funcionament de l'Escola Valenciana d'Administració Pública.***1**

*Article 23. Objecte*

1. A l'empara del que es disposa en l'article 67.7 de la Llei 4/2021, de 16 d'abril, de la funció pública valenciana, adscrita a l'EVAP es constituirà la Comissió Permanent de Selecció com a òrgan col·legiat tècnic, especialitzat i permanent per a l'execució dels processos selectius d'ingrés en els cossos següents de l'Administració de la Generalitat: cos superior d'administració (A1-01), cos de gestió (A2-01), cos administratiu (C1-01), cos auxiliar (C2-01), cos de serveis auxiliars (C2-03), així com les corresponents escales d'aquests.

2. Igualment, li podrà ser encomanat per la Presidència de l'EVAP la selecció del personal d'altres cossos, escales i agrupacions professionals funcionarials de l'Administració de la Generalitat quant a les matèries comunes dels temaris previstos en les corresponents convocatòries.

3. En tot cas, una persona membre de la CPS assumirà la secretaria en cadascun dels òrgans tècnics de selecció que es constituïsquen en l'àmbit de l'Administració de la Generalitat, amb la finalitat de garantir el manteniment d'uns criteris homogenis en tots aquests.

*Article 24. Funcions*

Correspon a la Comissió Permanent de Selecció:

a) Realitzar i impulsar els processes selectius que tinga assignats d'acord amb el que s'establisca en cada convocatòria.

b) Establir els criteris d'actuació que han de regir els processos selectius que li corresponguen, d'acord amb el que s'estableix en les bases de les corresponents convocatòries.

c) Preparar el contingut de les proves selectives d'acord amb el que s'estableix en les bases de la corresponent convocatòria, que podrà contindre la determinació dels criteris que servisquen per a la posterior correcció.

d) Qualificar cadascun dels exercicis realitzats per les persones aspirants en cadascuna de les proves dels processos selectius que li corresponguen.

e) Baremar, si escau, els mèrits al·legats per les persones aspirants en fase de concurs.

f) Pronunciar-se sobre les al·legacions formulades contra els seus actes i acords, i emetre informe sobre els recursos i les impugnacions la resolució dels quals corresponga a l'òrgan convocant.

g) Analitzar i proposar, si escau, a la Direcció General de l'EVAP, totes les mesures que puguen resultar convenients per al millor desenvolupament dels processos selectius i vetlar per l'adequació del contingut de les proves a les funcions a assumir i les tasques a desenvolupar.

h) Totes les funcions que se li assignen que resulten necessàries per al compliment dels fins que té encomanats.

Castelló de la Plana, 3 de març de 2023.

El president de la Generalitat,

XIMO PUIG I FERRER

La consellera de Justícia, Interior i Administració Pública,

GABRIELA BRAVO SANESTANISLAO

--------------------

1   Tingueu en compte que la disposició derogatòria única del[**Decret llei 7/2024, de 9 de juliol, del Consell**](https://dogv.gva.es/va/eli/es-vc/dl/2024/07/09/7/dof/vci/html), de simplificació administrativa de la Generalitat (DOGV núm. 9889 de 10.07.2024), deroga este decret, excepte quant a les funcions de la Comissió Permanent de Selecció, que mantindran la vigència fins que s'adapten les normes organitzatives que determinen la seua adscripció orgànica i estes funcions.


Còpia Permalink ELI